11/vol. 24 Jurnalul Oficial al Uniunii Europene 97 32001D0503 L 182/58 JURNALUL OFICIAL AL COMUNITĂȚILOR EUROPENE 5.7.2001 DECIZIA COMISIEI din 22 iunie 2001 privind acțiunile de informare și de publicitate care trebuie întreprinse de țările beneficiare privind asistența furnizată prin instrumentul structural de preaderare (ISPA) (2001/503|CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1267/1999 al Consiliului din 21 iunie 1999 de stabilire a unui instrument structural de preaderare (!), în special articolul 13 alineatul (2), întrucât: (1) Articolul 13 alineatul (1) din Regulamentul (CE) nr. 1267/1999 prevede că țările care beneficiază de asistență financiară în cadrul instrumentului structural de preaderare se asigură că măsurile respective fac obiectul unei publicități adecvate în vederea: (a) sensibilizării opiniei publice cu privire la rolul jucat de Comunitate în legătură cu măsurile respective; (b) sensibilizării beneficiarilor potențiali și a organizațiilor profesionale cu privire la posibilitățile oferite de respectivele măsuri. (2) Articolul 13 alineatul (1) din Regulamentul (CE) 1267/1999 stipulează că țările beneficiare asigură, în spe- cial, montarea unor panouri vizibile în mod direct prin care să se arate că măsurile sunt cofinanțate de Comuni- tate, inclusiv sigla Comunității, şi că reprezentanții institu- țiilor europene sunt implicați corespunzător în cele mai importante activități publice legate de asistența acordată în cadrul ISPA. (3) Articolul 13 alineatul (1) din Regulamentul (CE) 1267/1999 precizează că țările beneficiare informează anual Comisia despre inițiativele luate în ceea ce privește acţiunile de informare și de publicitate. () JOL161,26.6.1999, p. 73. (4)  Articolul 13 alineatul (2) din Regulamentul (CE) nr. 1267/1999 stipulează că, în materie de informare și de publicitate, Comisia adoptă dispoziții detaliate. (5)  Comitetul menționat la articolul 14 alineatul (1) din Regu- lamentul (CE) nr. 1267/1999, comitetul de administrare ISPA, a fost consultat asupra normelor de aplicare a acțiu- nilor de informare și de publicitate. Măsurile prevăzute în prezenta decizie sunt conforme cu avizul comitetului men- ționat anterior, ADOPTĂ PREZENTA DECIZIE: Articolul 1 Normele de aplicare a acţiunilor de informare și de publicitate privind asistența furnizată prin instrumentul structural de preaderare în conformitate cu Regulamentul (CE) nr. 1267/1999 sunt definite în anexă. Articolul 2 Prezenta decizie intră în vigoare a treia zi de la data publicării în Jurnalul Oficial al Comunităților Europene. Adoptată la Bruxelles, 22 iunie 2001. Pentru Comisie Michel BARNIER Membru al Comisiei